વિમાનમાં મહિલાનો ભાજપ વિરુદ્ધ સૂત્રોચ્ચાર, ધરપકડ બાદ જામીન
ગુરુવાર, ફેબ્રુઆરી 21 2019, 16:14 Hrs(IST)
નવગુજરાત સમય | Publish Date: Sep 4 2018 3:09PM
ભાજપ અધ્યક્ષની હાજરીમાં મોદી સરકાર વિરદ્ધ સૂત્રોચ્ચાર બદલ ધરપકડ બાદ મહિલા જામીન પર મુક્ત
તમિલનાડુના તૂતીકોરિન એરપોર્ટ પર સોમવારે એક મહિલાની મોદી સરકાર વિરદ્ધ વિમાનમા સૂત્રોચ્ચાર કરવા બદલ ધપકડ કરવામા આવી હતી. હકીકતમા મહિલાએ તમિલનાડુના ભાજપ અધ્યક્ષ તમિલસાઇં સુંદરરાજનની ઉપસ્થિતિમા વિમાનમાં મોદી સરકાર વિરુદ્ધ સૂત્રોચ્ચાર કર્યા હતા. ત્યાંજ ડીએમકે સુપ્રીમો એમકે સ્ટાલિને આ ઘટના પર નિંદા વ્યકત કરતા જણાવ્યું છે કે તેઓ પણ મોદી સરકાર વિરુદ્ધ સૂત્રોચ્ચાર કરશે. જોકે મહિલાને બાદમા જામીન પર મુક્ત કરવામાં આવી હતી.
સોફિયા નામક મહિલા કેનેડામાંથી રિસર્ચ કરીને પરત ફરી રહી હતી અને તે અધ્યક્ષ સુંદરરાજનની સીટની પાછળ બેઠેલી હતી. મહિલા અચાનકથી ઉભી થઇ અને ભાજપ તથા કેન્દ્રની ફાસીવાદી સરકાર વિરુદ્ધ સૂત્રોચ્ચાર કરવા લાગી હતી. વિમાનના લેન્ડ થયા બાદ બન્ને વચ્ચે વાકયુદ્ધ થયું હતું. તેમણે પોલીસમા ફરિયાદ નોંધાવીને મહિલાની ધરપકડ કરાવી હતી.
તૂતીકોરિન જિલ્લાના એસપી મુરલી રાંભાએ જણાવ્યું કે, સોફિયા વિરુદ્ધ આઇપીસીની કલમ 290 અને 550(I)(b) હેઠળ ચાર્જશીટ દાખલ કરવામાં આવી છે. આ સિવાય તમિલનાડુ સિટી પોલીસ એક્ટની કલમ 75 હેઠળ પણ કેસ દાખલ કર્યો છે. એસપીએ જણાવ્યું કે, પોલીસે કાયદાકીય સલાહ બાદ જ કેસ દાખલ કર્યો છે.
સુંદરરાજને બાદમા મીડિયાને જણાવ્યું કે, મહિલા જેવીરીતે પ્રદર્શન કરી રહી હતી, તેના પરથી લાગી રહ્યું હતું કે તેને જીવનું જોખમ હોય. તેમણે વધુમા જણાવ્યું કે, તે એક સામાન્ય માણસ નથી. તેના પ્રદર્શન પાછળ કોઇ ઉગ્રવાદી સંગઠનનો હાથ છે, આ ઘટનાની તપાસ થવી જોઇએ. તે દાવો કરે છે કે તેની અભિવ્યકિતની સ્વંત્રતા છે. મારી પાસે એટલી ક્ષમતા છે કે હું મારા પક્ષનો બચાવ કરી શકુ છું, પરંતુ વિમાનની અંદર નહી.
ત્યાંજ, ડીએમકે, સીપીએમ, સીપીઆઇ અને પીએમકે જેવા પક્ષોએ પોલીસની કાર્યવાહી પર નિંદા વ્યકત કરી હતી અને તાત્કાલિક મહિલાને મુક્ત કરવા માંગ કરી હતી. ડીએમકે અધ્યક્ષ એમકે સ્ટાલિને પણ સોફિયાને મુક્ત કરવાની માંગ કરી હતી. તેમણે ટ્વીટ કરીને જણાવ્યું કે, આવી રીતે સૂત્રોચ્ચાર કરનારા લાખો લોકોને તમે અરેસ્ટ કરશો. હું પણ સૂત્રોચ્ચાર કરીશ, ફાસીવાદી ભાજપ સરકાર હાય-હાય! સોફિયાના પિતાએ પણ ભાજપના નેતા અને અન્ય પાર્ટીના કાર્યકર્તાઓ વિરુદ્ધ પોલીસમાં ફરિયાદ દાખલ કરી છે.